*Likumprojekts*

**Grozījumi Izglītības likumā**

Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152., 242. nr.; 2018, 65., 196. nr.; 2019, 67., 75., 118., 240 nr., 2020, 102. nr.) šādus grozījumus:

1. 11.1 pantā:

papildināt pirmās daļas otro teikumu pēc vārdiem “veic Akadēmiskās informācijas centrs”” ar vārdiem “vai augstskola”;

papildināt ceturtās daļas 1.punktu pēc vārdiem “studiju turpināšanai” ar vārdiem “studiju uzsākšanai vai studiju turpināšanai Latvijā”;

papildināt pantu ar sesto, septīto, astoto un devīto daļu šādā redakcijā:

“(6) Šā panta pirmās, 1.1 un ceturtās daļas 1. punkta noteikumus nepiemēro, ja atbilstoši Augstskolu likuma noteikumiem Eiropas Savienības valstī, Eiropas Ekonomikas zonas valstī, Šveices Konfederācijā vai Ministru kabineta noteiktā ārvalstī pēdējo trīs gadu laikā izsniegtā izglītības dokumenta un ārvalstī iegūtā akadēmiska grāda apliecinoša dokumenta ekspertīzi Ministru kabineta noteiktajā kārtībā veic Ministru kabineta noteiktām prasībām atbilstoša augstskola, kurā šo dokumentu īpašnieks ir iesniedzis iesniegumu studiju uzsākšanai vai turpināšanai Latvijā un izsniedz šā panta trešajā daļā minēto izziņu. Minētās ekspertīzes pakalpojums ir par maksu. Ministru kabinets nosaka ekspertīzes ietvaros sniegto pakalpojumu cenrādi.

(7) Šā panta sestajā daļā minētajam iesniegumam pievieno normatīvajos aktos noteiktajā kārtībā apliecinātu ārvalstī izsniegtā izglītības dokumenta un ārvalstī iegūto akadēmisko grādu apliecinošā dokumenta kopiju, personu apliecinoša dokumenta kopiju un pēc nepieciešamības šo dokumentu tulkojumus latviešu valodā vai kādā citā Eiropas Savienības oficiālajā valodā, ja vien šie dokumenti nav sastādīti kādā no minētajām valodām.

(8) Ja šā panta sestajā daļā minētā augstskola neveic šo dokumentu ekspertīzi, tad to izpilda Akadēmiskās informācijas centrs.

(9) Ja Eiropas Savienības valstī, Eiropas Ekonomikas zonas valstī, Šveices Konfederācijā vai Ministru kabineta noteiktā ārvalstī pēdējo trīs gadu laikā izsniegtā izglītības dokumenta un ārvalstī iegūta akadēmiskā grāda apliecinoša dokumenta īpašnieks ir iesniedzis iesniegumu studiju uzsākšanai vai turpināšanai Latvijā divās vai vairākās augstskolās, tad šajā iesniegumā norāda institūciju, kurā veiks šo dokumentu ekspertīzi un izsniegs šā panta trešajā daļā minēto izziņu atbilstoši 111 panta otrajai daļai.

1. 11.2 pantā:

papildināt pantu ar 1.1 un 1.² daļu šādā redakcijā:

“(11) Augstskola, kura ir veikusi šā likuma 11.1 panta sestajā daļā minēto ekspertīzi un izsniegusi šā likuma 11.1 panta trešajā daļā minēto izziņu, ieraksta ziņas Ārvalstīs izsniegto izglītības dokumentu reģistrā par katru Eiropas Savienības valstī, Eiropas Ekonomikas zonas valstī, Šveices Konfederācijā un Ministru kabineta noteiktā ārvalstī izsniegto izglītības dokumentu (izņemot neformālo izglītību apliecinošus dokumentus) un ārvalstī iegūto akadēmisko grādu apliecinošu dokumentu.

 (1²) Akadēmiskās informācijas centrs un cita augstskola neveic šā panta pirmajā un 1.1daļā noteikto ziņu ierakstu Ārvalstīs izsniegto izglītības dokumentu reģistrā, ja šā likuma 11.1 panta sestajā daļā minētā augstskola ir izpildījusi šā panta 1.1daļā noteikto par ierakstu veikšanu Ārvalstīs izsniegto izglītības dokumentu reģistrā.”;

papildināt ceturto daļu pēc vārdiem “Akadēmiskās informācijas centrs” ar vārdiem un skaitļiem “un augstskola, kura veikusi šā likuma 11.1 panta sestajā daļā noteikto ekspertīzi,”.

3. Papildināt likuma pārejas noteikumus ar 91. punktu šādā redakcijā:

"91. Grozījumi šā likuma 11.1 panta pirmās daļas otrajā teikumā (papildināšana pēc vārdiem “veic Akadēmiskās informācijas centrs”” ar vārdiem “vai augstskola”); 11.1 panta ceturtās daļas 1.punktā (papildināšana pēc vārdiem “studiju turpināšanai” ar vārdiem “studiju uzsākšanai vai studiju turpināšanai Latvijā”); 11.1 pantā, papildinot ar sesto, septīto, astoto un devīto daļu; 11.2 pantā, papildinot ar 1.1 un 1.² daļu; 11.2 panta ceturtajā daļa (papildināšana pēc vārdiem “Akadēmiskās informācijas centrs” ar vārdiem un skaitļiem “un augstskola, kura veikusi šā likuma 11.1 panta sestajā daļā noteikto ekspertīzi,”) stājas spēkā vienlaikus ar grozījumiem Augstskolu likumā, kas paredz, ka Ministru kabineta noteiktām prasībām atbilstošajai augstskolai ir tiesības veikt par pēdējo trīs gadu laikā Eiropas Savienības valstīs, Eiropas Ekonomikas zonas valstīs, Šveices Konfederācijā un Ministru kabineta noteiktās ārvalstīs izsniegto izglītības dokumentu un ārvalstīs iegūto akadēmisko grādu apliecinošu dokumentu ekspertīzi Ministru kabineta noteiktajā kārtībā, ja šo dokumentu īpašnieks ir iesniedzis šādai augstskolai iesniegumu studiju uzsākšanai vai studiju turpināšanai Latvijā, un izsniegt izziņu par to, kādam Latvijā izsniedzamam izglītības dokumentam vai Latvijā piešķiramam akadēmiskajam grādam atbilst vai ir pielīdzināms ārvalstī izsniegtais izglītības dokuments vai piešķirtais akadēmiskais grāds.”

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L.Lejiņa

Depkovska, 67047772

anita.depkovska@izm.gov.lv

Ivsiņa, 67047874

daiga.ivsina@izm.gov.lv